
RASEINIŲ R. VIDUKLĖS SIMONO STANEVIČIAUS GIMNAZIJOS
PAILGINTOS MOKYMOSI DIENOS GRUPĖS TVARKOS APRAŠAS

I SKYRIUS
BENDROSIOS NUOSTATOS
1. Pailgintos mokymosi dienos grupės paslaugų teikimo Raseinių r. Viduklės Simono Stanevičiaus gimnazijos (toliau – Gimnazija) tvarkos aprašas (toliau – Aprašas) nustato Pailgintos mokymosi dienos grupės steigimo Gimnazijoje tvarką, paskirtį, tikslus ir uždavinius, veiklos organizavimo, finansavimo tvarką.
2. [bookmark: 2._Apraše_vartojama_sąvoka_–_Pailgintos_][bookmark: 3._Pailgintos_mokymosi_dienos_grupė_savo]Apraše vartojama sąvoka – Pailgintos mokymosi dienos grupė (toliau – Grupė) – tai mokinių grupė, kurioje teikiamos neformaliojo švietimo, socialinės pedagoginės pagalbos, popamokinės priežiūros paslaugos, atsižvelgiant į Gimnazijos bendruomenės poreikius.
3. Grupė savo veikloje vadovaujasi Lietuvos Respublikos Konstitucija, Jungtinių Tautų vaiko teisių konvencija, Lietuvos Respublikos Vyriausybės nutarimais, Lietuvos Respublikos švietimo įstatymu, Švietimo, mokslo ir sporto ministerijos teisės aktais, Raseinių rajono savivaldybės tarybos sprendimais ir kitais teisės aktais.

II SKYRIUS
 GRUPĖS VEIKLOS TIKSLAI IR UŽDAVINIAI

4. Grupės veiklos tikslas – plėtoti vaikų socializacijos galimybes, užtikrinti saugų, kryptingą vaikų ugdymą ir užimtumą po pamokų. 
5. Grupės veiklos uždaviniai:
5.1. gerinti mokinių ugdymo(-si) pasiekimus;
5.2. organizuoti įvairiapusį mokinių užimtumą.

III SKYRIUS
MOKINIŲ PRIĖMIMAS IR GRUPĖS SUDARYMAS
6. Grupė sudaroma iš 1–4 klasių mokinių, kurių tėvai (globėjai, rūpintojai) pateikia mokyklos direktoriui raštišką prašymą dėl vaiko(-ų) priėmimo į Grupę.
 7. Priimant mokinius į Grupę, pirmenybė teikiama į Gimnaziją pavežamiems mokiniams.
8. Mokinių priėmimas į Grupę įforminamas juos įtraukiant į Mokinių registre sudarytą Grupės mokinių sąrašą.
9. Gimnazijoje veikia šie Grupės veiklos modeliai:
9.1. I modelis –jungtinė grupė (iki 1 valandos trukmės);
9.2. II modelis –trumpo buvimo grupė (1,5 valandos trukmės);
9.3. III modelis – ilgo buvimo grupė (3 valandų trukmės).
10. Mokinių tėvai (globėjai, rūpintojai) prašyme nurodo pasirinktą veiklos modelį.
11. Veikla nevykdoma dirbant nuotoliniu būdu ir mokinių atostogų metu.
12. Didžiausias Grupės mokinių skaičius – 30, o mažiausias - 15.
13. Mokinys Grupės lankymą nutraukia, kai jo tėvai (globėjai, rūpintojai) pateikia Gimnazijos direktoriui raštišką prašymą.

IV SKYRIUS
GRUPĖS DARBO ORGANIZAVIMAS

14. Grupės darbas organizuojamas pagal Gimnazijos direktoriaus įsakymu patvirtintą darbo laiką ir direktoriaus pavaduotojo ugdymui patvirtintą veiklos planą.
           15. Pailgintos mokymosi dienos grupės auklėtoju gali dirbti mokytojas, neformaliojo švietimo mokytojas ar švietimo pagalbos specialistas.
16. Grupės auklėtojas:
16.1. organizuoja mokinių užimtumą, teikia pagalbą atliekant namų darbų užduotis, vykdo kryptingą pažintinę, kultūrinę, meninę, sportinę, komunikacinę ir kitą ugdomąją veiklą. 
16.2. užtikrina mokinių dalyvavimą Gimnazijoje organizuojamoje neformaliojo švietimo veikloje, individualios švietimo pagalbos užsiėmimuose laiku;
16.3. parengia darbui su Grupe veiklos planą, kurį suderina su direktoriaus pavaduotoju ugdymui ir teikia tvirtinti Gimnazijos direktoriui iki einamųjų mokslo metų rugsėjo 10 dienos. 
17. Grupės ugdomoji aplinka turi būti pritaikyta 1-4 klasių mokinių komunikacinei, pažintinei veiklai, žaidimams. 
18. Grupės veikla gali būti organizuojama ne tik Gimnazijos patalpose ar jos teritorijoje, bet ir kitose ugdymui, edukacijai, kultūrai, poilsiui, pramogoms vykdyti pritaikytose erdvėse: parkuose, muziejuose, bibliotekose, įmonėse ir pan. 
19. Grupės veiklą ir mokinių lankomumą auklėtojas fiksuoja elektroniniame dienyne.
            20. Tėvai (globėjai, rūpintojai) turi teisę gauti informaciją apie vaikų savijautą, sveikatą, elgesį, veiklą pailgintos mokymosi dienos grupėje bei privalo pasirūpinti saugiu vaiko grįžimu namo. Tėvai (globėjai, rūpintojai) prašyme nurodo, ar mokinys iš Grupės išvyksta savarankiškai, ar yra paimamas tėvų (globėjų, rūpintojų) arba jų įgaliotų asmenų.
21. Mokinių maitinimas (pavakariai) organizuojamas Gimnazijos valgykloje tėvų (globėjų, rūpintojų) lėšomis, jei jie to pageidauja. Taip pat rekomenduojama tėvams (globėjams, rūpintojams) pasirūpinti vaikų sveikais užkandžiais.
22. Pailgintos mokymosi dienos grupės veikla finansuojama iš Raseinių rajono savivaldybės biudžeto.
V SKYRIUS
BAIGIAMOSIOS NUOSTATOS
23. Pailgintos mokymosi dienos grupės tvarkos aprašas tvirtinamas direktoriaus įsakymu.
24. Grupės veiklos priežiūrą atlieka direktoriaus pavaduotojas ugdymui bei kitos priežiūros funkcijas vykdančios institucijos. 
_____________________________

